L-għaqda Alarm Phone ħabbret li l-25 immigrant li kienu fiż-żona ta' tiftix u salvataġġ Maltija ġew salvati mill-bastimenti Nadir u GeoBarents. Ilbieraħ l-għaqda li tagħmel kuntatt mal-immigranti qalet li dawn il-persuni ħarbu mil-Libja u kienu qed ifittxu post sigur, iżda l-magna tad-dgħajsa li kienu fuqha waqfet. B'hekk il-grupp ta' immigranti spiċċaw f'nofs ta' baħar jitolbu għall-għajnuna. Alarm Phone qalet li min-naħa tagħha għamlet kuntratt mal-awtoritajiet u għamlet kuntatt ukoll mal-bastiment HopeA, li jtajjar bandiera Maltija, sabiex isalva lil dan il-grupp ta' persuni. Ilbieraħ filgħaxija ntqal li ġew salvati. Fosthom kien hemm 11-il persuna minuri mhux akkumpanjati. Malli ġew salvati, l-immigranti qalu lil dawk li salvawhom, "Ħlisna mill-infern." 🔶️ UPDATE!